દરમિયાન આ મુદે કોંગ્રેસના વરિષ્ઠ નેતા અને રાજ્યસભાના સાંસદ એહમદ પટેલે ટિ્વટ કરીને જણાવ્યું હતું કે વડા પ્રધાન મોદી આવા મહત્ત્વપૂર્ણ પ્રસંગે આંધ્રપ્રદેશના મુખ્યપ્રધાનનો ફોન પણ ન ઉઠાવે તે વાત નાયડુ માટે જ નહિ પણ આંધ્રપ્રદેશની જનતા માટે યોગ્ય ગણી ન શકાય. બીજી તરફ આગામી ૧૩મીએ સોનિયા ગાંધી દ્વારા બોલાવવામાં આવેલી વિપક્ષોની બેઠક માટે ટીડીપીને પણ આમંત્રણ પાઠવવામાં આવ્યું છે. આ બેઠકમાં અનેક વિપક્ષ હાજરી આપે તેવી સંભાવના છે.